LIITE I

**TUOTTEET, JOIHIN TÄTÄ ASETUSTA EI SOVELLETA**

**I osa – Tämän asetuksen soveltamisalan ulkopuolelle jätetyt lelut**

1. Julkiseen käyttöön tarkoitetut leikkikenttävälineet
2. Julkiseen käyttöön tarkoitetut peliautomaatit riippumatta siitä, ovatko ne kolikkokäyttöisiä vai eivät
3. Polttomoottorilla varustetut leikkiajoneuvot
4. Leikkihöyrykoneet

**II osa – Tuotteet, joita ei pidetä tässä asetuksessa tarkoitettuina leluina**

1. Juhlatilaisuuksiin tarkoitetut koristeet
2. Keräilijöille tarkoitetut tuotteet edellyttäen, että tuotteessa tai sen pakkauksessa on näkyvä ja luettava merkintä, jonka mukaan se on tarkoitettu vähintään 14-vuotiaille keräilijöille. Esimerkkejä tästä ovat seuraavat:
	* + 1. yksityiskohtaiset pienoismallit,
			2. yksityiskohtaisten pienoismallien rakennussarjat,
			3. kansallispuku- ja koristenuket sekä vastaavat tuotteet,
			4. historiallisten lelujen jäljitelmät ja
			5. aitojen ampuma-aseiden mallit.
3. Urheiluvälineet, mukaan lukien rullaluistimet, inline-luistimet ja rullalaudat, jotka on tarkoitettu yli 20-kiloisille lapsille
4. Polkupyörät, joiden satulan enimmäiskorkeus on yli 435 mm mitattuna maasta kohtisuoraan satulan yläosan pintaan saakka silloin, kun satula on vaakasuorassa asennossa ja satulatanko on säädetty ylimpään korkeusasentoon
5. Potkulaudat ja muut kulkuvälineet, jotka on tarkoitettu urheilukäyttöön tai käytettäväksi liikkumiseen yleisillä teillä tai kulkuväylillä
6. Sähköisesti toimivat ajoneuvot, jotka on tarkoitettu käytettäviksi liikkumiseen yleisillä teillä tai kulkuväylillä tai näiden jalkakäytävillä
7. Välineet, jotka on tarkoitettu käytettäväksi syvässä vedessä, ja lapsille tarkoitetut uimaopetusvälineet, kuten kelluvat istuimet ja uimakellukkeet
8. Palapelit, joissa on yli 500 palaa
9. Aseet ja pistoolit, joissa käytetään puristettua kaasua, lukuun ottamatta vesipyssyjä ja ‑pistooleita, ja jousiammuntaan tarkoitetut yli 120 cm pitkät jouset
10. Ilotulitteet, mukaan lukien nallit, joita ei ole erityisesti suunniteltu leluiksi
11. Tuotteet ja pelit, joissa käytetään teräväkärkisiä heittovälineitä, kuten tikkasarja, jossa on metalliset kärjet
12. Toiminnalliset opettavaiset tuotteet, kuten sähköuunit, silitysraudat tai muut yli 24 voltin nimellisjännitettä käyttävät toiminnalliset tuotteet, joita myydään yksinomaan opetustarkoituksiin ja käytettäviksi aikuisen valvonnan alaisuudessa
13. Opetustarkoituksiin kouluissa ja muissa pedagogisissa yhteyksissä aikuisen ohjaajan valvonnassa käytettäviksi tarkoitetut tuotteet, kuten luonnontieteelliset laitteet
14. Sähkölaitteet, kuten tietokoneet ja pelikonsolit, joilla käytetään interaktiivisia ohjelmistoja, ja niihin liitetyt lisälaitteet, paitsi jos kyseiset sähkölaitteet ja niiden lisälaitteet on erityisesti suunniteltu ja kohdennettu lapsille ja jos ne on sellaisenaan tarkoitettu pelikäyttöön, kuten erityisesti lapsille suunnitellut tietokoneet, näppäimistöt, ohjaussauvat tai ohjauspyörät
15. Vapaa-aikaan ja viihteeksi tarkoitetut interaktiiviset ohjelmistot, kuten tietokonepelit, ja niiden tallennusvälineet
16. Vauvojen huvitutit
17. Lapsiin vetoavat valaisimet
18. Lelujen sähkömuuntajat
19. Lasten muotiasusteet, joita ei käytetä leikeissä

LIITE II

**ERITYISET TURVALLISUUSVAATIMUKSET**

**I osa Fysikaaliset ja mekaaniset ominaisuudet**

1. Lelujen ja niiden osien sekä kiinnitettyjen lelujen kiinnitysalustojen on oltava mekaanisesti riittävän lujia ja tarvittaessa niin vakaita, että ne kestävät käytön aikana niihin kohdistuvat rasitukset särkymättä tai vääntymättä niin, että ne olisivat omiaan aiheuttamaan ruumiillisen vamman vaaran.
2. Lelujen kosketeltavissa olevat reunat, ulkonemat, johdot, kaapelit ja kiinnikkeet on suunniteltava ja valmistettava siten, että ruumiillisen vamman vaara, joka voi aiheutua leluja tai niiden osia koskettaessa, on mahdollisimman vähäinen.
3. Lelut on suunniteltava ja rakennettava siten, että niiden käyttöön liittyvä niiden osien mahdollinen liikkuminen ei aiheuta terveydelle ja turvallisuudelle riskejä tai aiheuttaa mahdollisimman vähäisen riskin.
4. a) Lelut ja niiden osat eivät saa aiheuttaa kuristumisvaaraa.

b) Lelut ja niiden osat eivät saa aiheuttaa tukehtumisen riskiä, joka johtuu suun ja nenän ulkopuolisesta hengitysteiden tukkeutumisesta.

c) Lelujen ja niiden osien on oltava kooltaan sellaisia, että ne eivät aiheuta tukehtumisen riskiä sulkemalla ilman kulun sisäisissä hengitysteissä tilanteissa, joissa esine on kiilautunut suuhun tai nieluun tai juuttunut alempien hengitysteiden päähän.

d) Alle 36 kuukauden ikäisten lasten käyttöön selvästi tarkoitettujen lelujen, niiden rakenneosien ja niistä irtoavien osien on oltava kooltaan sellaisia, että lapsi ei voi niellä niitä tai vetää niitä henkeensä. Tämä koskee myös muita leluja, jotka on tarkoitettu suuhun pantaviksi, sekä niiden rakenneosia ja niistä irtoavia osia.

e) Pakkaukset, joiden sisällä lelut ovat vähittäismyynnissä, eivät saa aiheuttaa kuristumis- tai tukehtumisriskiä, joka johtuu suun ja nenän ulkopuolisesta hengitysteiden tukkeutumisesta.

f) Elintarvikkeeseen sisältyvillä tai elintarvikkeeseen sekoitetuilla leluilla on oltava oma pakkaus. Tämän pakkauksen, sellaisena kuin se toimitetaan, on oltava kooltaan sellainen, että lapsi ei voi niellä sitä eikä/tai vetää sitä henkeensä.

g) Edellä e ja f alakohdassa tarkoitettujen pallomaisten, munanmuotoisten tai soikeiden lelupakkausten ja niiden mahdollisten irrotettavien osien sekä sylinterinmuotoisten pakkausten, joissa on pyöristetyt päät, on oltava ulottuvuuksiltaan sellaisia, että ne eivät sulje ilman kulkua sisäisissä hengitysteissä tilanteissa, joissa esine on kiilautunut suuhun tai nieluun tai juuttunut alempien hengitysteiden päähän.

h) Lelut, jotka ovat elintarvikkeessa sen nauttimishetkellä tiiviisti kiinni niin, että elintarvike on ensin nautittava, jotta leluun pääsee käsiksi, on kiellettävä. Muulla tavalla suoraan elintarvikkeeseen kiinnitettyjen lelujen osien on oltava c ja d alakohdan vaatimusten mukaisia.

1. Vesilelut on suunniteltava ja valmistettava siten, että lelun suositeltu käyttötarkoitus huomioon ottaen vaara, että lelu menettää kelluvuutensa ja lapselle antamansa tuen, on mahdollisimman vähäinen.
2. Leluissa, joiden sisään voi mennä ja jotka siten muodostavat suljetun tilan, on oltava ulospääsy, jonka tarkoitettu käyttäjä voi helposti avata sisältä päin.
3. Leluissa, joilla niiden käyttäjä voi liikkua, on, jos mahdollista, oltava kyseiseen lelutyyppiin soveltuva ja lelun kehittämään liike-energiaan nähden riittävä jarrujärjestelmä. Edellä tarkoitetun jarrujärjestelmän on oltava helppokäyttöinen, eikä se saa aiheuttaa lelun käyttäjälle tai ulkopuolisille sinkoutumisvaaraa eikä ruumiillisen vamman vaaraa.

Sähköisesti toimivien päälläistuttavien lelujen edustava mahdollinen enimmäistoimintanopeus, joka määritetään lelun rakenteen mukaan, on rajoitettava niin, että minimoidaan vammautumisen vaara.

1. Leluammusten muodon ja koostumuksen ja sen liike-energian, jonka ne saattavat kehittää, kun ne laukaistaan tähän tarkoitukseen suunnitellusta lelusta, on oltava sellainen, että lelu ei sen luonne huomioon ottaen aiheuta käyttäjälleen tai ulkopuolisille ruumiillisen vamman vaaraa.
2. Lelut on valmistettava siten, että:

lelun esillä olevien ulkopintojen enimmäis- ja vähimmäislämpötila ei pintaa kosketettaessa aiheuta vamman vaaraa;

lelun sisältämät nesteet ja kaasut eivät saavuta sellaista lämpötilaa tai painetta, että ne muulla tavoin kuin lelun toimintaan kuuluvina vuotavat ulos lelusta ja saattavat aiheuttaa palovammoja tai muita ruumiillisia vammoja.

1. Lelut on suunniteltava ja valmistettava impulssiäänen ja jatkuvan äänen enimmäisarvojen suhteen siten, että niistä lähtevä ääni ei voi vahingoittaa lapsen kuuloa.
2. Aktiivilelut on valmistettava niin, että vähennetään ruumiinosien puristumis- tai tarttumisriskiä tai vaatteiden tarttumisriskiä sekä putoamis-, törmäys- ja hukkumisriskiä mahdollisuuksien mukaan. Erityisesti tällaisten lelujen pinnat, joille yksi tai useampi lapsi voi kiivetä leikkimään, on suunniteltava niin, että ne kestävät useamman lapsen aiheuttaman kuormituksen.

**II osa Syttyvyys**

1. Lelut eivät saa muodostaa lapsen ympäristössä palovaaraa. Lelujen on sen vuoksi niiden koostuttava materiaaleista, jotka täyttävät yhden tai useampia seuraavista edellytyksistä:

ne eivät pala joutuessaan suoraan kosketukseen liekin tai kipinän tai muun mahdollisen sytytyslähteen kanssa;

ne eivät ole helposti syttyviä (liekki sammuu heti, kun sytytyslähteen vaikutus lakkaa);

syttyessään ne palavat hitaasti, ja liekki leviää alhaisella nopeudella;

lelujen kemiallisesta koostumuksesta riippumatta ne on suunniteltu siten, että mekaanisesti hidastavat palamista.

Palavat materiaalit lelussa eivät saa aiheuttaa muiden lelussa käytettyjen materiaalien syttymisriskiä.

1. Molemmat jäljempänä esitetyt ehdot täyttävissä leluissa ei saa olla aineita tai valmisteita, jotka voivat muuttua syttyviksi menettäessään haihtuvia syttymättömiä rakenneosia:
	* + 1. lelut, jotka toimintansa kannalta olennaisista syistä sisältävät aineita tai seoksia, jotka täyttävät jotakin seuraavaa asetuksen (EY) N:o 1272/2008 liitteessä I säädettyä vaaraluokkaa tai -kategoriaa koskevat luokittelukriteerit:

vaaraluokat 2.1–2.4, 2.6 ja 2.7, vaaraluokka 2.8, tyypit A ja B;

vaaraluokat 2.9, 2.10 ja 2.12, vaaraluokka 2.13, kategoriat 1 ja 2;

vaaraluokat 2.14, kategoriat 1 ja 2, vaaraluokka 2.15, tyypit A–F; vaaraluokat 3.1–3.6, 3.7 haitalliset vaikutukset sukupuolitoimintoihin ja hedelmällisyyteen tai kehitykseen;

vaaraluokka 3.8 muut kuin narkoottiset vaikutukset;

vaaraluokat 3.9 ja 3.10;

vaaraluokka 4.1;

vaaraluokka 5.1;

* + - 1. lelut, jotka sisältävät kemiallisiin kokeisiin, pienoismallien rakentamiseen, muovin muotoiluun tai keramiikan valamiseen, emalointiin, valokuvaukseen tai muuhun vastaavaan toimintaan käytettäviä materiaaleja ja välineitä.
1. Lelut, muut kuin lelunallit, eivät saa olla räjähtäviä eivätkä ne saa sisältää osia tai aineita, jotka voivat räjähtää käytettäessä leluja tämän direktiivin 5 artiklan 2 kohdan ensimmäisessä alakohdassa tarkoitetulla tavalla.
2. Lelut, erityisesti kemialliset pelit ja lelut, eivät saa sellaisinaan sisältää aineita tai seoksia,

jotka toisiinsa sekoittuessa saattavat räjähtää kemiallisen reaktion tai kuumentamisen johdosta;

jotka saattavat räjähtää sekoittuessaan hapettavien aineiden kanssa; tai

jotka sisältävät sellaisia haihtuvia aineita, jotka syttyvät herkästi ilmassa taikka muodostavat syttyvän tai räjähtävän kaasuilmaseoksen.

**III osa Kemialliset ominaisuudet**

1. Lelut on suunniteltava ja valmistettava siten, että ne eivät aiheuta ihmisten terveydelle haittavaikutuksia, jotka johtuvat altistumisesta kemiallisille aineille tai seoksille, joista lelut koostuvat tai joita ne sisältävät, kun leluja käytetään 5 artiklan 2 kohdan ensimmäisessä alakohdassa täsmennetyllä tavalla.

Lelujen on täytettävä asiaankuuluvan unionin lainsäädännön vaatimukset, jotka liittyvät tiettyihin tuoteluokkiin tai tiettyjen aineiden ja seosten käyttörajoituksiin. Lelujen tai niiden osien ja niiden pakkausten, joiden voidaan kohtuudella olettaa joutuvan kosketukseen elintarvikkeen kanssa tai siirtävän ainesosiaan elintarvikkeeseen tavanomaisissa tai ennakoitavissa käyttöolosuhteissa, on oltava myös asetuksen (EY) N:o 1935/2004 mukaisia.

1. Lelujen, jotka ovat itse aineita tai seoksia, on oltava myös asetuksen (EY) N:o 1272/2008 mukaisia.
2. Lelujen on oltava lisäyksessä olevassa A osassa vahvistettujen kemiallisia aineita koskevien erityisvaatimusten ja -edellytysten sekä lisäyksessä olevassa B osassa vahvistettujen merkintävaatimusten mukaisia.
3. Asetuksen (EY) N:o 1272/2008 liitteessä VI olevassa 3 osassa seuraaviin kategorioihin luokiteltujen aineiden tai seosten käyttö leluissa, lelujen komponenteissa tai mikrorakenteellisesti erillisissä lelujen osissa on kielletty:

syöpää aiheuttava, sukusolujen perimää vaurioittava tai lisääntymiselle vaarallinen, kategoria 1A, 1B tai 2;

hormonaaliset haitta-aineet, kategoria 1 tai 2;

elinkohtainen myrkyllisyys, kategoria 1, joko kerta-altistumisena tai toistuvana altistuksena;

hengitysteiden herkistyminen, kategoria 1.

1. Sellaisen 4 alakohdassa tarkoitetun aineen tai seoksen tahaton esiintyminen, joka on peräisin luonnollisten tai synteettisten ainesosien epäpuhtauksista tai valmistusprosessista ja jota ei voida teknisesti välttää hyvässä tuotantotavassa, on sallittua edellyttäen, että lelut ovat tällaisesta esiintymisestä huolimatta edelleen yleisen turvallisuusvaatimuksen mukaisia.
2. Poiketen siitä, mitä 4 alakohdassa säädetään, kyseisessä kohdassa kiellettyjä aineita tai seoksia voidaan käyttää leluissa, jos ne on lueteltu lisäyksessä olevassa C osassa, siinä vahvistetuin edellytyksin.
3. Edellä olevia 4 ja 6 alakohtaa ei sovelleta seuraaviin:

materiaalit, jotka täyttävät kyseisten aineiden osalta lisäyksessä olevassa A osassa tietyille aineille vahvistetut edellytykset;

leluissa olevat akut; tai

lelujen osat, joita tarvitaan lelun elektronisissa tai sähköisissä toiminnoissa, jos aine tai seos on täysin lasten ulottumattomissa, myös hengitysteitse.

1. Kosmeettisten lelujen, nukeille tarkoitetun leikkikosmetiikan, on oltava Euroopan parlamentin ja neuvoston asetuksessa (EY) N:o 1223/2009[[1]](#footnote-2) säädettyjen koostumusta ja merkintöjä koskevien vaatimusten mukaisia.

**IV osa Sähköominaisuudet**

1. Lelujen nimellisvirtalähde ei saa olla yli 24 volttia tasavirtaa (DC) eikä vastaavaa vaihtovirtaa (AC) eikä lelun osien, joihin pääsee käsiksi, jännite saa olla yli 24 volttia tasavirtaa eikä vastaavaa vaihtovirtaa.

Sisäinen jännite ei saa olla yli 24 volttia tasavirtaa eikä vastaavaa vaihtovirtaa, jollei ole varmistettu, että syntyvä jännitteen ja virran yhdistelmä ei johda terveys- ja turvallisuusriskeihin tai sähköiskuun, vaikka lelu rikkoutuisi.

1. Lelujen osat, jotka on yhdistetty sähköiskun vaaraa aiheuttavaan sähkövoiman lähteeseen tai jotka saattavat joutua kosketuksiin tällaisen lähteen kanssa, sekä näihin osiin sähkövirtaa johtavat kaapelit tai muut johtimet on eristettävä ja mekaanisesti suojattava siten, että sähköiskun vaara vältetään.
2. Sähkökäyttöiset lelut on suunniteltava ja valmistettava siten, että niiden suoraan kosketettavissa olevat pinnat eivät aiheuta enimmäislämpötilassaan palovammoja niitä kosketettaessa.
3. Ennakoitavissa olevissa vikatilanteissa lelujen on suojattava vaaroilta, jotka johtuvat sähköisestä virtalähteestä.
4. Sähköisissä leluissa on oltava riittävä suoja palovaaraa vastaan.
5. Sähköiset lelut on suunniteltava ja valmistettava siten, että niiden tuottamat sähkö-, magneetti- ja sähkömagneettikentät ja muu säteily rajoittuvat lelun toiminnan kannalta välttämättömään ja ne toimivat turvallisella tasolla ja vastaavat yleisesti tunnustettua kehityksen tasoa, ottaen huomioon unionin erityistoimenpiteet.
6. Lelut, joissa on sähköinen valvontajärjestelmä, on suunniteltava ja valmistettava siten, että lelu toimii turvallisesti, vaikka sähköjärjestelmän tulee toimintahäiriö tai se lakkaa toimimasta itse järjestelmän rikkoutumisen tai ulkoisen tekijän vuoksi.
7. Lelut on suunniteltava ja valmistettava siten, että niistä ei aiheudu terveysvaaroja tai vammautumisriskejä silmille tai iholle lasersäteiden, valodiodien (LEDien) tai muun tyyppisen säteilyn vuoksi.
8. Lelun sähkömuuntaja ei saa olla erottamaton osa lelua.

**V osa Hygienia**

1. Lelut on suunniteltava ja rakennettava hygienia- ja puhtausominaisuuksiensa osalta siten, ettei niistä aiheudu infektio-, sairastumis- tai kontaminaatioriskiä.
2. Alle 36 kuukauden ikäisten lasten käyttöön tarkoitettu lelu on suunniteltava ja valmistettava siten, että se voidaan puhdistaa. Sen vuoksi tekstiililelun on oltava pestävä, paitsi jos se sisältää mekanismin, joka saattaa vahingoittua liotuspesussa. Lelun on täytettävä turvallisuusvaatimukset myös tämän kohdan ja valmistajan ohjeiden mukaisesti suoritetun puhdistuksen jälkeen.
3. Lelut, joissa on vesipitoisia materiaaleja, on suunniteltava ja valmistettava siten, että varmistetaan, että ne eivät aiheuta mikrobiologista riskiä.

**VI osa Radioaktiivisuus**

Lelujen on täytettävä Euroopan atomienergiayhteisön perustamissopimuksen III luvussa vahvistettujen asiaa koskevien toimenpiteiden vaatimukset.

**Lisäys**

**Tiettyjen kemiallisten aineiden tai seosten esiintymistä leluissa koskevat erityisedellytykset**

**A osa. Aineet, joihin sovelletaan erityisiä raja-arvoja**

1. Seuraavia leluihin, lelujen komponentteihin tai mikrorakenteellisesti erillisiin lelujen osiin liittyviä aineiden siirtymisen raja-arvoja ei saa ylittää:

|  |  |  |  |
| --- | --- | --- | --- |
| **Aine** | **mg/kg kuivassa, hauraassa, jauhemaisessa tai notkeassa leluraaka-aineessa** | **mg/kg nestemäisessä tai tahmeassa leluraaka-aineessa** | **mg/kg raaputetussa leluraaka-aineessa** |
| Alumiini | 2 250 | 560 | 28 130 |
| Antimoni | 45 | 11,3 | 560 |
| Arseeni | 3,8 | 0,9 | 47 |
| Barium | 1 500 | 375 | 18 750 |
| Boori | 1 200 | 300 | 15 000 |
| Kadmium | 1,3 | 0,3 | 17 |
| Kromi III | 37,5 | 9,4 | 460 |
| Kromi VI | 0,02 | 0,005 | 0,053 |
| Koboltti | 10,5 | 2,6 | 130 |
| Kupari | 622,5 | 156 | 7 700 |
| Lyijy | 2,0 | 0,5 | 23 |
| Mangaani | 1 200 | 300 | 15 000 |
| Elohopea | 7,5 | 1,9 | 94 |
| Nikkeli | 75 | 18,8 | 930 |
| Seleeni | 37,5 | 9,4 | 460 |
| Strontium | 4 500 | 1 125 | 56 000 |
| Tina | 15 000 | 3 750 | 180 000 |
| Orgaaniset tinayhdisteet | 0,9 | 0,2 | 12 |
| Sinkki | 3 750 | 938 | 46 000 |

Näitä raja-arvoja ei sovelleta leluihin tai lelujen komponentteihin tai mikrorakenteellisesti erillisiin lelujen osiin, jotka käsiteltävyytensä, toimintansa, kokonsa tai massansa vuoksi eivät selvästikään voi aiheuttaa riskejä, jotka johtuvat imemisestä, nuolemisesta, nielemisestä tai pitkittyneestä ihokontaktista, jos niitä käytetään 5 artiklan 2 kohdan ensimmäisessä alakohdassa täsmennetyllä tavalla.

1. Nitrosamiinit ja nitrosoituvat aineet ovat kiellettyjä alle 36 kuukauden ikäisten lasten käyttöön tarkoitetuissa leluissa tai muissa suuhunpantavissa leluissa, jos ainetta siirtyy vähintään 0,01 mg/kg nitrosamiinien osalta ja 0,1 mg/kg nitrosoituvien aineiden osalta.
2. Seuraavia leluihin, lelujen komponentteihin tai mikrorakenteellisesti erillisiin lelujen osiin liittyviä raja-arvoja ei saa ylittää:

|  |  |  |
| --- | --- | --- |
| **Aine** | **CAS-numero** | **Raja-arvo ja soveltamisedellytykset** |
| TCEP | 115-96-8 | 5 mg/kg (pitoisuusraja) |
| TCPP | 13674-84-5 | 5 mg/kg (pitoisuusraja) |
| TDCP | 13674-87-8 | 5 mg/kg (pitoisuusraja) |
| Formamidi | 75-12-7 | 20 μg/m3 (päästöraja) enintään 28 päivää vaahtomaisten lelumateriaalien päästötestin aloittamisesta, kun pitoisuus on suurempi kuin 200 mg/kg (pitoisuuteen perustuva raja-arvo) |
| 1,2-Bentsisotiatsol-3(2H)-oni | 2634-33-5 | 5 mg/kg (pitoisuusraja) vesipitoisissa lelumateriaaleissa standardeissa EN 71–10:2005 ja EN 71–11:2005 vahvistettujen menetelmien mukaisesti |
| Seuraavien reaktiomassa: 5-kloori-2-metyyli-4-isotiatsolin-3-oni [EY-numero 247-500-7] ja 2-metyyli-2H-isotiatsolin-3-oni [EY-numero 220-239-6] (3:1-seos) | 55965-84-9 | 1 mg/kg (pitoisuusraja) vesipitoisissa lelumateriaaleissa |
| 5-kloori-2-metyyli-isotiatsolin-3(2H)-oni | 26172-55-4 | 0,75 mg/kg (pitoisuusraja) vesipitoisissa lelumateriaaleissa |
| 2-metyyli-isotiatsolin-3(2H)-oni | 2682-20-4 | 0,25 mg/kg (pitoisuusraja) vesipitoisissa lelumateriaaleissa |
| Fenoli | 108-95-2 | 5 mg/l (siirtymisen raja-arvo) polymeerimateriaaleissa standardeissa EN 71-10:2005 ja EN 71-11:2005 vahvistettujen menetelmien mukaisesti.10 mg/kg (pitoisuusraja) säilöntäaineena standardeissa EN 71-10:2005 ja EN 71-11:2005 vahvistettujen menetelmien mukaisesti. |
| Formaldehydi | 50-00-0 | 1,5 mg/l (siirtymisen raja-arvo) lelumateriaalina käytettävässä polymeerissä0,062 mg/m3 (päästöraja) lelumateriaalina käytettävässä puussa30 mg/kg (pitoisuusraja) lelumateriaalina käytettävässä tekstiilissä30 mg/kg (pitoisuusraja) lelumateriaalina käytettävässä nahassa30 mg/kg (pitoisuusraja) lelumateriaalina käytettävässä paperissa10 mg/kg (pitoisuusraja) vesipohjaisessa lelumateriaalissa. |
| Aniliini |  62-53-3 | 30 mg/kg (pitoisuusraja) pelkistävän lohkeamisen jälkeen lelumateriaalina käytettävissä tekstiileissä ja nahassa10 mg/kg (pitoisuusraja) vapaana aniliinina sormiväreissä30 mg/kg (pitoisuusraja) pelkistävän lohkeamisen jälkeen sormiväreissä |

1. Lelut eivät saa sisältää seuraavia allergisoivia hajusteita, paitsi jos esiintymistä lelussa ei voida teknisesti välttää hyvien tuotantotapojen mukaisissa käytännöissä ja jos pitoisuus on enintään 100 mg/kg:

|  |  |  |
| --- | --- | --- |
| **Nro** | **Allergisoivan hajusteen nimi** | **CAS-numero** |
| (1) | Isohirvenjuuriöljy (Inula helenium) | 97676-35-2 |
| (2) | Allyyli-isotiosyanaatti | 57-06-7 |
| (3) | Bentsyylisyanidi | 140-29-4 |
| (4) | 4-tert-Butyylifenoli | 98-54-4 |
| (5) | Savikkaöljy (Chenopodium) | 8006-99-3 |
| (6) | Syklaamialkoholi | 4756-19-8 |
| (7) | Dietyylimaleaatti | 141-05-9 |
| (8) | Dihydrokumariini | 119-84-6 |
| (9) | 2,4-Dihydroksi-3-metyylibentsaldehydi | 6248-20-0 |
| (10) | 3,7-Dimetyyli-2-okten-1-oli (6,7- dihydrogeranioli) | 40607-48-5 |
| (11) | 4,6-Dimetyyli-8-tert-butyylikumariini | 17874-34-9 |
| (12) | Dimetyylisitrakonaatti | 617-54-9 |
| (13) | 7,11-Dimetyyli-4,6,10-dodekatrien-3-oni | 26651-96-7 |
| (14) | 6,10-Dimetyyli-3,5,9-undekatrien-2-oni | 141-10-6 |
| (15) | Difenyyliamiini | 122-39-4 |
| (16) | Etyyliakrylaatti | 140-88-5 |
| (17) | Viikunanlehti, tuoreena ja valmisteena | 68916-52-9 |
| (18) | trans-2-Heptenaali | 18829-55-5 |
| (19) | trans-2-Heksenaalidietyyliasetaali | 67746-30-9 |
| (20) | trans-2-Heksenaalidimetyyliasetaali | 18318-83-7 |
| (21) | Hydroabietyylialkoholi | 13393-93-6 |
| (22) | 4-Etoksifenoli | 622-62-8 |
| (23) | 6-Isopropyyli-2-dekahydronaftalenoli | 34131-99-2 |
| (24) | 7-Metoksikumariini | 531-59-9 |
| (25) | 4-Metoksifenoli | 150-76-5 |
| (26) | 4-(p-Metoksifenyyli)-3-buten-2-oni | 943-88-4 |
| (27) | 1-(p-Metoksifenyyli)-1-penten-3-oni | 104-27-8 |
| (28) | Metyyli-trans-2-butenoaatti | 623-43-8 |
| (29) | 6-Metyylikumariini | 92-48-8 |
| (30) | 7-Metyylikumariini | 2445-83-2 |
| (31) | 5-Metyyli-2,3-heksaanidioni | 13706-86-0 |
| (32) | Kostuksen juurista saatava öljy (Saussurea lappa Clarke) | 8023-88-9 |
| (33) | 7-Etoksi-4- metyylikumariini | 87-05-8 |
| (34) | Heksahydrokumariini | 700-82-3 |
| (35) | Käsittelemätön perunbalsami (Myroxylon pereirae (Royle) Klotzsch -kasvin kuoren neste) | 8007-00-9 |
| (36) | 2- Pentylideenisykloheksanoni | 25677-40-1 |
| (37) | 3,6,10-Trimetyyli-3,5,9-undekatrien-2-oni | 1117-41-5 |
| (38) | Rautayrttiöljy (Lippia citriodora Kunth) | 8024-12-2 |
| (39) | Ambrettemyski (4-tert-Butyyli-3-metoksi-2,6-dinitrotolueeni) | 83-66-9 |
| (40) | 4-Fenyyli-3-buten-2-oni | 122-57-6 |
| (41) | Amyylisinnamaali | 122-40-7 |
| (42) | Amyylisinnamyylialkoholi | 101-85-9 |
| (43) | Bentsyylialkoholi | 100-51-6 |
| (44) | Bentsyylisalisylaatti | 118-58-1 |
| (45) | Sinnamyylialkoholi | 104-54-1 |
| (46) | Sinnamaali | 104-55-2 |
| (47) | Sitraali | 5392-40-5 |
| (48) | Kumariini | 91-64-5 |
| (49) | Eugenoli | 97-53-0 |
| (50) | Geranioli | 106-24-1 |
| (51) | Hydroksisitronellaali | 107-75-5 |
| (52) | Hydroksimetyylipentyylisyklohekseenikarboksialdehydi | 31906-04-4 |
| (53) | Isoeugenoli | 97-54-1 |
| (54) | Valkohankajäkälän (Evernia prunastri) uutteet | 90028-68-5 |
| (55) | Evernia furfuracea -uutteet | 90028-67-4 |
| (56) | Atranoli (2,6-dihydroksi-4-metyylibentsaldehydi) | 526-37-4 |
| (57) | Kloroatranoli (3-kloori-2,6-dihydroksi-4-metyylibentsaldehydi) | 57074-21-2 |
| (58) | Metyyliheptiinikarbonaatti | 111-12-6 |

**B osa. Aineet, joihin sovelletaan erityisiä merkintävaatimuksia**

1. Seuraavien allergisoivien hajusteiden nimet on lueteltava lelussa, leluun kiinnitetyssä merkissä, lelupakkauksessa tai lelun mukana seuraavassa lehtisessä sekä tuotepassissa, jos kyseisiä allergisoivia aineita lisätään leluun, jos niitä esiintyy lelussa tai sen komponenteissa yli 100 mg/kg:

|  |  |  |
| --- | --- | --- |
| **Nro** | **Allergisoivan hajusteen nimi** | **CAS-numero** |
| (1) | Anisyylialkoholi | 105-13-5 |
| (2) | Bentsyylibentsoaatti | 120-51-4 |
| (3) | Bentsyylisinnamaatti | 103-41-3 |
| (4) | Sitronellooli | 106-22-9; 1117-61-9; 7540-51-4 |
| (5) | Farnesoli | 4602-84-0 |
| (6) | Heksyylikanelialdehydi | 101-86-0 |
| (7) | Lilial | 80-54-6 |
| (8) | d-Limoneeni | 5989-27-5 |
| (9) | Linalooli | 78-70-6 |
| (10) | 3-Metyyli-4-(2,6,6-trimetyyli-2-sykloheksen-1-yyli)-3-buten-2-oni  | 127-51-5 |
| (11) | Asetyylisedreeni | 32388-55-9 |
| (12) | Amyylisalisylaatti | 2050-08-0 |
| (13) | trans-Anetoli | 4180-23-8 |
| (14) | Bentsaldehydi | 100-52-7 |
| (15) | Kamferi | 76-22-2; 464-49-3 |
| (16) | Karvoni | 99-49-0; 6485-40-1; 2244-16-8 |
| (17) | beta-Karyofylleeni (ox.) | 87-44-5 |
| (18) | Ruusuketoni-4 (Damaskenoni) | 23696-85-7 |
| (19) | alfa-Damaskoni (TMCHB) | 43052-87-5; 23726-94-5 |
| (20) | cis-beta-Damaskoni | 23726-92-3 |
| (21) | delta-Damaskoni | 57378-68-4 |
| (22) | Dimetyylibentsyylikarbinyyliasetaatti (DMBCA) | 151-05-3 |
| (23) | Heksadekanolaktoni | 109-29-5 |
| (24) | Heksametyyli-indanopyraani | 1222-05-5 |
| (25) | (DL)-Limoneeni | 138-86-3 |
| (26) | Linayyliasetaatti | 115-95-7 |
| (27) | Mentoli | 1490-04-6; 89-78-1; 2216-51-5 |
| (28) | Metyylisalisylaatti | 119-36-8 |
| (29) | 3-Metyyli-5-(2,2,3-trimetyyli-3-syklopentenyyli)pent-4-en-2-oli | 67801-20-1 |
| (30) | alfa-Pineeni | 80-56-8 |
| (31) | beta-Pineeni | 127-91-3 |
| (32) | Propylideeniftalidi | 17369-59-4 |
| (33) | Salisyylialdehydi | 90-02-8 |
| (34) | alfa-Santaloli | 115-71-9 |
| (35) | beta-Santaloli | 77-42-9 |
| (36) | Sklareoli | 515-03-7 |
| (37) | alfa-Terpineoli | 10482-56-1; 98-55-5 |
| (38) | Terpineoli (isomeerien seos) | 8000-41-7 |
| (39) | Terpinoleeni | 586-62-9 |
| (40) | Tetrametyyliasetyylioktahydronaftaleenit | 54464-57-2; 54464-59-4; 68155-66-8; 68155-67-9 |
| (41) | Trimetyylibentseenipropanoli (Majantoli) | 103694-68-4 |
| (42) | Vanilliini | 121-33-5 |
| (43) | Cananga odorata ja ylang-ylangöljy | 83863-30-3; 8006-81-3 |
| (44) | Cedrus atlantica -puunkuoriöljy | 92201-55-3; 8000-27-9 |
| (45) | Cinnamomum cassia -lehtiöljy | 8007-80-5 |
| (46) | Cinnamomum zeylanicum -puunkuoriöljy | 84649-98-9 |
| (47) | Citrus aurantium amara -kukkaöljy | 8016-38-4 |
| (48) | Citrus aurantium amara -hedelmänkuoriöljy | 72968-50-4 |
| (49) | Citrus bergamia -hedelmänkuoriöljy, puristettu | 89957-91-5 |
| (50) | Citrus limonum -hedelmänkuoriöljy, puristettu | 84929-31-7 |
| (51) | Citrus sinensis (syn.: Aurantium dulcis) -hedelmänkuoriöljy, puristettu | 97766-30-8; 8028-48-6 |
| (52) | Cymbopogon citratus / schoenanthus -öljyt | 89998-14-1; 8007-02-01; 89998-16-3 |
| (53) | Eucalyptus spp. -lehtiöljy | 92502-70-0; 8000-48-4 |
| (54) | Eugenia caryophyllus -lehtiöljy/-kukkaöljy | 8000-34-8 |
| (55) | Jasminum grandiflorum / officinale | 84776-64-7; 90045-94-6; 8022-96-6 |
| (56) | Juniperus virginiana | 8000-27-9; 85085-41-2 |
| (57) | Laurus nobilis -hedelmäöljy | 8007-48-5 |
| (58) | Laurus nobilis -lehtiöljy | 8002-41-3 |
| (59) | Laurus nobilis -siemenöljy | 84603-73-6 |
| (60) | Lavandula hybrida | 91722-69-9 |
| (61) | Lavandula officinalis | 84776-65-8 |
| (62) | Mentha piperita | 8006-90-4; 84082-70-2 |
| (63) | Mentha spicata | 84696-51-5 |
| (64) | Narcissus spp., | useita |
| (65) | Pelargonium graveolens | 90082-51-2; 8000-46-2 |
| (66) | Pinus mugo | 90082-72-7 |
| (67) | Pinus pumila | 97676-05-6 |
| (68) | Pogostemon cablin | 8014-09-03; 84238-39-1 |
| (69) | Ruusunkukkaöljy (Rosa spp.) | Useita |
| (70) | Santalum album | 84787-70-2; 8006-87-9 |
| (71) | Tärpätti (öljy) | 8006-64-2; 9005-90-7; 8052-14-0 |

1. Hajulautapeleissä, kosmetiikkapakkauksissa ja makupeleissä sallitaan A osan 4 kohdassa olevan taulukon kohdissa 41–55 tarkoitettujen hajusteiden ja tämän osan 1 kohdassa olevan taulukon kohdissa 1–10 tarkoitettujen hajusteiden käyttö seuraavin edellytyksin:

hajusteet on merkitty selvästi lelun pakkaukseen ja pakkauksessa on liitteessä III olevassa 11 kohdassa tarkoitettu varoitus;

tuotteet, jotka lapsi on valmistanut valmistajan ohjeiden mukaisesti, ovat asetuksen (EY) N:o 1223/2009 mukaisia; ja

hajusteet ovat unionin elintarvikelainsäädännön mukaisia.

Tällaiset hajulautapelit, kosmetiikkapakkaukset ja makupelit eivät ole sallittuja alle 36 kuukauden ikäisille lapsille ja niiden on oltava liitteessä III olevan 2 kohdan mukaisia.

**C osa. Aineiden sallitut käyttötarkoitukset, joihin sovelletaan yleisiä kieltoja liitteessä II olevan III osan 4 kohdan nojalla**

|  |  |  |
| --- | --- | --- |
| **Aine** | **Luokittelu** | **Sallitut käyttötarkoitukset** |
| Nikkeli | Carc 2 | Ruostumattomasta teräksestä valmistetuissa leluissa ja lelujen osissa.Sähkövirran johtamiseen tarkoitetuissa lelujen komponenteissa. |

LIITE III

**TIETTYJEN LELULUOKKIEN KÄYTÖSSÄ HUOMIOON OTETTAVIA VAROITUKSIA JA VAROTOIMENPITEITÄ**

**1. Yleiset säännöt – esittely**

Kaikkien varoitusten edellä on oltava sana ”Varoitus” tai vaihtoehtoisesti yleinen kuvamerkki, kuten seuraava:



**2. Lelut, joita ei ole tarkoitettu alle 36 kuukauden ikäisten lasten käyttöön**

Leluissa, jotka saattavat olla vaarallisia alle 36 kuukauden ikäisille lapsille, on oltava esimerkiksi seuraavanlainen varoitus: ”Ei sovellu alle 36 kuukauden ikäisille lapsille” tai ”Ei sovellu alle kolmivuotiaille” taikka varoitus seuraavan kuvamerkin muodossa:



Näiden varoitusten ohessa olisi oltava lyhyt selostus, joka voi olla käyttöohjeissa ja jossa mainitaan varoituksen syynä oleva erityinen vaara.

Tämä kohta ei koske leluja, jotka toimintansa, kokonsa, luonteensa, ominaisuuksiensa tai muun painavan syyn vuoksi ovat selvästi sopimattomia alle 36 kuukauden ikäisille lapsille.

**3. Aktiivilelut**

Aktiivileluissa on oltava seuraava varoitus:

”Ainoastaan kotikäyttöön”.

Poikkipalkkiin kiinnitettävien lelujen ja tarvittaessa muiden aktiivilelujen mukaan voidaan liittää ohjeet, joissa korostetaan sitä, että lelujen keskeiset osat (kannattimet, kiinnittimet, ankkuroinnit ja muut vastaavat osat) on tarkistettava ja huollettava tietyin väliajoin, ja joissa huomautetaan, että jos näitä tarkistuksia ei tehdä, lapsi saattaa pudota tai lelu saattaa kääntyä ympäri.

Lelun oikeasta kokoamistavasta on myös annettava ohjeet, joissa mainitaan ne osat, jotka väärin koottuina saattavat aiheuttaa vaaraa. Sopivista pinnoista, joille lelu voidaan asettaa, on annettava tietoja.

**4.   Toiminnalliset lelut**

Toiminnallisissa leluissa on oltava seuraava varoitus:

”Lelua saa käyttää vain aikuisen välittömässä valvonnassa”.

Toiminnallisten lelujen mukana on lisäksi oltava käyttöohjeet ja ohjeet tarvittavista varotoimenpiteistä sekä varoitus, että näiden käyttöohjeiden ja varotoimenpiteiden laiminlyönti saattaa lelun käyttäjän alttiiksi vaaroille, jotka yleensä liittyvät siihen laitteeseen tai tuotteeseen, jonka pienoismalli tai jäljitelmä lelu on. Nämä vaarat on täsmennettävä varoituksessa. Siinä on myös mainittava, että lelu on pidettävä poissa tiettyä, valmistajan määrittämää ikävuotta nuorempien lasten ulottuvilta.

**5. Kemialliset lelut**

Ominaispiirteiltään vaarallisia aineita tai valmisteita sisältävien lelujen käyttöohjeissa on oltava varoitus näiden aineiden tai seosten vaarallisuudesta ja maininta varotoimenpiteistä niihin liittyvien vaarojen välttämiseksi, sanotun kuitenkaan rajoittamatta tiettyjen aineiden tai seosten luokittelua, pakkaamista ja merkitsemistä koskevan unionin lainsäädännön soveltamista. Nämä varotoimenpiteet on täsmennettävä selkeästi, ja niiden on liityttävä lelutyyppiin. Varoituksessa on myös annettava ensiapuohjeet tällaisen lelun käytöstä mahdollisesti aiheutuvan vakavan tapaturman varalta. Siinä on myös ilmoitettava, että lelu on pidettävä poissa tiettyä, valmistajan määrittämää ikävuotta nuorempien lasten ulottuvilta.

Ensimmäisessä alakohdassa tarkoitettujen ohjeiden lisäksi kemiallisten lelujen pakkauksessa on oltava seuraava varoitus:

”Ei alle [...][[2]](#footnote-3)-vuotiaille lapsille. Lelua saa käyttää vain aikuisen valvonnassa.”

**6.   Luistimet, rullaluistimet, inline-luistimet, rullalaudat, potkulaudat ja lelupolkupyörät**

Jos luistimia, rullaluistimia, inline-luistimia, rullalautoja, potkulautoja ja lelupolkupyöriä myydään leluina, niissä on oltava seuraava varoitus:

”Käytettävä suojavarusteita. Ei saa käyttää liikenteen joukossa”.

Jotta lelun käyttäjille ja ulkopuolisille ei aiheutuisi vammoja kaatumisen tai törmäyksen yhteydessä, käyttöohjeissa on oltava maininta siitä, että lelua on käytettävä varoen, koska sen käyttäminen vaatii erityistä taitoa. Suositeltavista suojavarusteista (esimerkiksi kypärät, suojakäsineet, polvi- ja kyynärpääsuojukset ja vastaavat) on myös oltava maininta.

**7. Vesilelut**

Vesileluissa on oltava seuraava varoitus:

”Lelua saa käyttää vain aikuisen valvonnassa vedessä, jossa lapsi ylettyy pohjaan”.

**8. Elintarvikkeisiin sisältyvät lelut**

Elintarvikkeisiin sisältyviin tai niihin sekoitettuihin leluihin on kiinnitettävä seuraava varoitus:

”Sisältää lelun. Aikuisen valvonta suositeltava”.

**9.   Suojanaamio- ja kypäräjäljitelmät**

Jos suojanaamio- ja kypäräjäljitelmiä myydään leluina, niissä on oltava seuraava varoitus:

”Tämä lelu ei suojaa vammoilta.”

**10.   Lelut, jotka on tarkoitettu kiedottaviksi kehdon, lapsensängyn tai lastenvaunujen ympärille narulla, köydellä, kuminauhalla tai hihnalla**

Sellaisten lelujen myyntipakkauksessa, jotka on tarkoitettu kiedottaviksi kehdon, lapsensängyn tai lastenvaunujen ympärille narulla, köydellä, kuminauhalla tai hihnalla, on oltava seuraava varoitus, jonka on oltava myös pysyvästi merkitty leluun:

”Jotta lapsi ei kietoutuisi naruun tai kuristuisi, lelu on otettava pois ennen kuin lapsi alkaa kontata.”

**11. Hajulautapelien, kosmetiikan harrastesarjojen ja makupelien pakkaukset**

Hajulautapelien, kosmetiikan harrastesarjojen ja makupelien, jotka sisältävät liitteen II lisäyksessä olevan A osan 4 kohdassa olevan taulukon kohdissa 41–55 tarkoitettuja hajusteita sekä kyseisessä lisäyksessä olevan B osan 1 kohdassa olevan taulukon kohdissa 1–10 tarkoitettuja hajusteita, pakkauksissa on oltava seuraava varoitus:

”Sisältää hajusteita, jotka saattavat aiheuttaa allergiaa”.

LIITE IV

**VAATIMUSTENMUKAISUUDEN ARVIOINTIMENETTELYT**

**I osa – Moduuli A: Sisäinen tuotannonvalvonta**

1. Sisäinen tuotannonvalvonta on vaatimustenmukaisuuden arviointimenettely, jossa valmistaja täyttää 2, 3 ja 4 kohdassa säädetyt velvollisuudet sekä varmistaa ja vakuuttaa yksinomaisella vastuullaan, että kyseinen lelu täyttää tämän asetuksen vaatimukset.
2. Tekniset asiakirjat

Valmistajan on laadittava tekniset asiakirjat. Asiakirjojen perusteella on voitava arvioida, onko tuote asiaankuuluvien vaatimusten mukainen, ja niihin on sisällyttävä asianmukainen analyysi ja arviointi riskistä tai riskeistä. Teknisissä asiakirjoissa on täsmennettävä sovellettavat vaatimukset, ja niiden on katettava lelun suunnittelu, valmistus ja toiminta siinä määrin kuin se on olennaista arvioinnin kannalta. Teknisten asiakirjojen on sisällettävä vähintään liitteessä V esitetyt seikat.

1. Valmistus

Valmistajan on toteutettava kaikki tarvittavat toimenpiteet sen varmistamiseksi, että valmistusprosessilla ja sen valvonnalla taataan, että valmistettu tuote on 2 kohdassa tarkoitettujen teknisten asiakirjojen sekä tämän asetuksen vaatimusten mukainen.

1. CE-merkintä ja tuotepassi
	1. Valmistajan on kiinnitettävä CE-merkintä jokaiseen yksittäiseen leluun, joka täyttää tämän asetuksen sovellettavat vaatimukset.
	2. Valmistajan on laadittava lelumallille tuotepassi ja varmistettava, että se yhdessä teknisten asiakirjojen kanssa on saatavilla kymmenen vuoden ajan sen jälkeen, kun tuote on saatettu markkinoille. Tuotepassissa on yksilöitävä lelu, jota varten se on laadittu.
2. Valtuutettu edustaja

Valmistajan valtuutettu edustaja voi täyttää valmistajan puolesta ja valmistajan vastuulla 4 kohdassa säädetyt valmistajan velvoitteet edellyttäen, että ne on eritelty toimeksiannossa.

**II osa – Moduuli B: EU-tyyppitarkastus**

1. EU-tyyppitarkastus on se vaatimustenmukaisuuden arviointimenettelyn osa, jossa ilmoitettu laitos tutkii lelun teknisen suunnittelun sekä varmistaa ja vakuuttaa, että lelun tekninen suunnittelu täyttää tämän asetuksen vaatimukset.
2. EU-tyyppitarkastus voidaan toteuttaa jollakin seuraavista tavoista:
	* + 1. suunniteltua tuotantoa edustavan valmiin tuotteen näytteen tarkastus (tuotantotyyppi),
			2. lelun teknisen suunnittelun asianmukaisuuden arviointi 3 kohdassa tarkoitettujen teknisten asiakirjojen ja niitä tukevan aineiston tarkastelun perusteella sekä lelun yhden tai useamman kriittisen osan aiottua tuotantoa edustavien näytteiden tarkastus (tuotantotyypin ja suunnittelutyypin yhdistelmä),
			3. lelun teknisen suunnittelun asianmukaisuuden arviointi 3 kohdassa tarkoitettujen teknisten asiakirjojen ja niitä tukevan aineiston tarkastelun perusteella ilman näytteiden tutkimista (suunnittelutyyppi).
3. Valmistaja jättää EU-tyyppitarkastushakemuksen yhdelle valitsemalleen ilmoitetulle laitokselle.

Hakemuksen on sisällettävä seuraavat tiedot:

* + - 1. valmistajan nimi ja osoite sekä valtuutetun edustajan nimi ja osoite, jos tämä tekee hakemuksen,
			2. kirjallinen vakuutus siitä, ettei samaa hakemusta ole esitetty millekään muulle ilmoitetulle laitokselle,
			3. tekniset asiakirjat, joiden perusteella on mahdollista arvioida, onko tuote tämän asetuksen sovellettavien vaatimusten mukainen, ja joiden on sisällettävä asianmukainen analyysi ja arvio riskeistä, mukaan lukien 21 artiklassa tarkoitettu turvallisuusarviointi; niissä on täsmennettävä sovellettavat vaatimukset ja niiden on katettava lelun suunnittelu, valmistus ja toiminta siinä määrin kuin se on merkityksellistä arvioinnin kannalta, ja niiden on sisällettävä vähintään liitteessä V esitetyt tiedot,
			4. suunniteltua tuotantoa edustavat näytteet; ilmoitettu laitos voi pyytää lisänäytteitä, jos ne ovat tarpeen testausohjelman suorittamiseksi,
			5. teknisen suunnittelun asianmukaisuutta osoittava aineisto; on mainittava käytetyt asiakirjat, erityisesti jos asiaa koskevia yhdenmukaistettuja standardeja ja/tai teknisiä eritelmiä ei ole sovellettu täysimääräisesti; siihen on tarvittaessa sisällytettävä valmistajan asianmukaisen laboratorion tai valmistajan puolesta ja valmistajan vastuulla muun testauslaboratorion tekemien testien tulokset.
1. Ilmoitetun laitoksen on

lelun osalta:

* 1. tutkittava tekniset asiakirjat ja niitä tukeva aineisto lelun teknisen suunnittelun asianmukaisuuden arvioimiseksi;

näytteen osalta:

* 1. varmennettava, että näyte on valmistettu teknisten asiakirjojen mukaisesti, sekä yksilöitävä ne osat, jotka on suunniteltu asiaa koskevien yhdenmukaistettujen standardien ja/tai yhteisten eritelmien sovellettavien määräysten mukaisesti, samoin kuin osat, joiden suunnittelussa ei ole noudatettu näiden standardien asiaa koskevia määräyksiä;
	2. tehtävä tai teetettävä asianmukaiset tarkastukset ja testit sen tarkastamiseksi, että ratkaisuja on sovellettu oikein silloin, kun valmistaja on valinnut asiaa koskevissa yhdenmukaistetuissa standardeissa ja/tai yhteisissä eritelmissä esitettyjen ratkaisujen soveltamisen;
	3. tehtävä tai teetettävä asianmukaiset tarkastukset ja testit sen tarkastamiseksi, täyttävätkö valmistajan soveltamat ratkaisut säädöksen vastaavat olennaiset vaatimukset silloin, kun asiaa koskevissa yhdenmukaistetuissa standardeissa ja/tai yhteisissä eritelmissä esitettyjä ratkaisuja ei ole sovellettu;
	4. sovittava valmistajan kanssa paikka, jossa tarkastukset ja testit tehdään.
1. Ilmoitetun laitoksen on laadittava arviointiraportti, johon kirjataan 4 kohdan mukaisesti toteutetut toimet ja niiden tulokset. Ilmoitettu laitos voi julkistaa raportin sisällön joko kokonaan tai osittain ainoastaan valmistajan suostumuksella, sanotun kuitenkaan rajoittamatta sen velvoitteita ilmoittamisesta vastaavia viranomaisia kohtaan.
2. Jos tyyppi täyttää tämän asetuksen vaatimukset, ilmoitetun laitoksen on annettava valmistajalle EU-tyyppitarkastustodistus. EU-tyyppitarkastustodistukseen on sisällytettävä viittaus tähän asetukseen, värillinen kuva ja selkeä kuvaus lelusta, myös sen mitat, sekä luettelo suoritetuista testeistä ja viittaus kuhunkin testausselosteeseen. Todistuksessa on oltava valmistajan nimi ja osoite, valmistuspaikka, tarkastuksessa tehdyt päätelmät, (mahdolliset) todistuksen voimassaoloa koskevat edellytykset ja hyväksytyn tyypin tunnistamiseen tarvittavat tiedot. Todistuksessa voi olla liitteitä.

Todistuksessa ja sen liitteissä on oltava kaikki asiaankuuluvat tiedot, jotta voidaan arvioida, ovatko valmistetut tuotteet tarkastetun tyypin mukaisia, ja jotta käytön aikainen valvonta on mahdollista.

Jos tyyppi ei täytä tämän asetuksen sovellettavia vaatimuksia, ilmoitetun laitoksen on kieltäydyttävä antamasta EU-tyyppitarkastustodistusta ja ilmoitettava siitä hakijalle sekä esitettävä yksityiskohtaiset perustelut todistuksen epäämiselle.

1. Ilmoitetun laitoksen on arvioinneissaan pysyttävä ajan tasalla yleisesti tunnustetussa kehityksen tasossa mahdollisesti tapahtuvista muutoksista, jotka viittaavat siihen, että hyväksytty tyyppi ei ehkä enää ole tämän asetuksen vaatimusten mukainen, ja määritettävä, edellyttävätkö tällaiset muutokset lisätutkimuksia. Jos näin on, ilmoitetun laitoksen on ilmoitettava asiasta valmistajalle.

Valmistajan on ilmoitettava EU-tyyppitarkastustodistukseen liittyviä teknisiä asiakirjoja hallussaan pitävälle ilmoitetulle laitokselle kaikista hyväksyttyyn tyyppiin tehdyistä muutoksista, jotka voivat vaikuttaa siihen, onko lelu tämän asetuksen olennaisten vaatimusten mukainen, tai kyseisen todistuksen voimassaoloa koskeviin edellytyksiin. Tällaiset muutokset vaativat lisähyväksynnän, joka annetaan alkuperäiseen EU-tyyppitarkastustodistukseen tehtävän lisäyksen muodossa.

1. Kunkin ilmoitetun laitoksen on ilmoitettava omille ilmoittaville viranomaisilleen EU-tyyppitarkastustodistuksista ja/tai niiden lisäyksistä, jotka se on antanut tai peruuttanut, ja sen on annettava säännöllisesti tai pyynnöstä omien ilmoittavien viranomaistensa saataville luettelo todistuksista ja/tai niiden lisäyksistä, jotka on evätty tai peruutettu toistaiseksi tai joita on muutoin rajoitettu.

Kunkin ilmoitetun laitoksen on ilmoitettava muille ilmoitetuille laitoksille EU-tyyppitarkastustodistuksista ja/tai niiden lisäyksistä, jotka se on evännyt, peruuttanut tai peruuttanut toistaiseksi tai joita se on muutoin rajoittanut, ja pyynnöstä niistä todistuksista ja/tai niiden lisäyksistä, jotka se on antanut.

Jäsenvaltiot, komissio ja muut ilmoitetut laitokset voivat pyynnöstä saada jäljennöksen EU-tyyppitarkastustodistuksista ja/tai niiden lisäyksistä. Jäsenvaltiot ja komissio voivat pyynnöstä saada jäljennöksen teknisistä asiakirjoista ja ilmoitetun laitoksen suorittamien tarkastusten tuloksista. Ilmoitetun laitoksen on säilytettävä kopio EU-tyyppitarkastustodistuksesta, sen liitteistä ja lisäyksistä sekä teknisistä asiakirjoista, valmistajan toimittamat asiakirjat mukaan luettuina, todistuksen voimassaolon päättymiseen saakka.

1. Valmistajan on pidettävä kansallisten viranomaisten saatavilla jäljennös EU-tyyppitarkastustodistuksesta, sen liitteistä ja lisäyksistä sekä teknisistä asiakirjoista kymmenen vuoden ajan sen jälkeen, kun lelu on saatettu markkinoille.
2. Valmistajan valtuutettu edustaja voi tehdä 3 kohdassa tarkoitetun hakemuksen ja täyttää 7 ja 9 kohdassa säädetyt velvoitteet sillä edellytyksellä, että ne on eritelty toimeksiannossa.

**III osa – Sisäiseen tuotannonvalvontaan perustuva tyypinmukaisuus**

1. Sisäiseen tuotannonvalvontaan perustuva tyypinmukaisuus on se vaatimustenmukaisuuden arviointimenettelyn osa, jossa valmistaja täyttää 2 ja 3 kohdassa säädetyt velvoitteet sekä varmistaa ja vakuuttaa, että kyseiset tuotteet ovat EU-tyyppitarkastustodistuksessa kuvatun tyypin mukaisia ja täyttävät niihin sovellettavat säädöksen vaatimukset.
2. Valmistus

Valmistajan on toteutettava kaikki tarvittavat toimenpiteet sen varmistamiseksi, että valmistusprosessilla ja sen valvonnalla taataan, että valmistetut tuotteet ovat EU-tyyppitarkastustodistuksessa kuvatun hyväksytyn tyypin ja niihin sovellettavien säädöksen vaatimusten mukaisia.

1. CE-merkintä ja tuotepassi
	1. Valmistajan on kiinnitettävä CE-merkintä kuhunkin yksittäiseen tuotteeseen, joka on EU-tyyppitarkastustodistuksessa kuvatun tyypin mukainen ja täyttää sovellettavat säädöksen vaatimukset.
	2. Valmistajan on laadittava lelumallille tuotepassi ja varmistettava, että se on saatavilla kymmenen vuoden ajan sen jälkeen, kun lelu on saatettu markkinoille. Tuotepassissa on yksilöitävä lelu, jota varten se on laadittu.
2. Valtuutettu edustaja

Valmistajan valtuutettu edustaja voi täyttää valmistajan puolesta ja valmistajan vastuulla 3 kohdassa säädetyt valmistajan velvoitteet edellyttäen, että ne on eritelty toimeksiannossa.

LIITE V

**TEKNISIIN ASIAKIRJOIHIN SISÄLLYTETTÄVÄT SEIKAT**

(23 artikla)

1. tarkka kuvaus suunnittelusta ja valmistuksesta, mukaan lukien luettelo lelussa käytetyistä rakenneosista ja materiaaleista sekä kemikaalien toimittajilta hankittavat käyttöturvallisuustiedotteet käytetyistä aineista ja seoksista;
2. 21 artiklan mukaisesti tehdyt turvallisuusarvioinnit;
3. kuvaus noudatetusta vaatimustenmukaisuuden arviointimenettelystä;
4. valmistus- ja varastointipaikkojen osoitteet;
5. jäljennökset asiakirjoista, jotka valmistaja on toimittanut ilmoitetulle laitokselle;
6. testausselosteet ja kuvaus keinoista, joilla valmistaja varmistaa, että tuotanto on yhdenmukaistettujen standardien mukainen, jos valmistaja on noudattanut 22 artiklan 2 kohdassa tarkoitettua tuotannon sisäistä valvontamenettelyä; ja
7. jäljennös EU-tyyppitarkastustodistuksesta, kuvaus keinoista, joilla valmistaja varmistaa, että tuotanto on tuotetyypin mukainen EU-tyyppitarkastustodistuksen kuvauksen mukaan, sekä jäljennökset asiakirjoista, jotka valmistaja on toimittanut ilmoitetulle laitokselle, jos valmistaja on teettänyt lelulle 22 artiklan 3 kohdassa tarkoitetun EU-tyyppitarkastuksen ja on noudattanut mainitussa kohdassa tarkoitettua tyypinmukaisuusmenettelyä.

LIITE VI

**TUOTEPASSI**

**I osa – Tuotepassiin sisällytettävät tiedot**

* + - 1. lelun yksilöllinen tuotetunnus;
			2. valmistajan tai valmistajan valtuutetun edustajan nimi ja osoite sekä yksilöllinen toimijatunnus;
			3. asetuksen (EU) 2019/1020 4 artiklassa säädettyjen tehtävien suorittamisesta vastaavan talouden toimijan nimi ja osoite sekä yksilöllinen toimijatunnus;
			4. passin kohde (jäljitettävyyden mahdollistava lelun tunniste, mukaan lukien riittävän terävä värikuva, joka mahdollistaa lelun tunnistamisen);
			5. tavarakoodi, johon lelu luokitellaan passin laatimishetkellä neuvoston asetuksen (ETY) N:o 2658/87[[3]](#footnote-4) mukaisesti;
			6. viittaukset kaikkeen unionin lainsäädäntöön, jonka mukainen lelu on;
			7. viittaukset käytettyihin asiaa koskeviin yhdenmukaistettuihin standardeihin tai viittaukset yhteisiin eritelmiin, joiden suhteen vaatimustenmukaisuusvakuutus annetaan;
			8. tarvittaessa sen ilmoitetun laitoksen nimi ja numero, joka on osallistunut vaatimustenmukaisuuden arviointimenettelyyn ja antanut todistuksen, sekä viittaus todistukseen;
			9. CE-merkintä;
			10. luettelo lelussa esiintyvistä allergisoivista hajusteista, joihin sovelletaan liitteen II lisäyksessä olevan B osan 1 kohdassa vahvistettuja erityisiä merkintävaatimuksia;
			11. kaikki lelussa esiintyvät huolta aiheuttavat aineet.

**II osa – Tiedot, jotka voidaan sisällyttää tuotepassiin**

* + - 1. turvallisuustiedot ja -varoitukset;
			2. käyttöohjeet.

LIITE VII
LUETTELO TAVARAKOODEISTA JA TUOTEKUVAUKSISTA 20 ARTIKLAN 8 KOHDAN SOVELTAMISEKSI

|  |  |
| --- | --- |
|  |  |
| 1 | ex 3604; Pyrotekniset lelut |
| 2 | ex 61, ex 62 Alle 14-vuotiaille lapsille tarkoitetut naamiaisasut, eivät kuitenkaan alanimikkeisiin 6111, 6112, 6115, 6116, 6209, 6211, 6212, 6213 ja 6216 luokitellut tavarat |
| 3 | ex 8711, ex 8712 ja ex 8714 Lasten polkupyörät, myös moottoroidut, sekä niiden osat |
| 4 | ex 9503 Kolmipyöräiset polkupyörät, potkulaudat, poljinautot ja niiden kaltaiset pyörillä varustetut lelut; nukenvaunut ja -rattaat; nuket, muut lelut; pienoismallit ja niiden kaltaiset mallit ajanvietetarkoituksiin, myös liikkuvat; kaikenlaiset palapelit |
| 5 | ex 9505 Juhla‑, karnevaali- ja muut huvitusesineet, myös taikomisvälineet ja pilailuesineet |

LIITE VIII

**VASTAAVUUSTAULUKKO**

|  |  |
| --- | --- |
| **Direktiivi 2009/48/EY** | **Tämä asetus** |
| 1 artikla | 1 artikla |
| 2 artiklan 1 kohta | 2 artiklan 1 kohta |
| 2 artiklan 2 kohta | 2 artiklan 2 kohta |
| 3 artiklan 1 kohta | 3 artiklan 1 kohta |
| 3 artiklan 2 kohta | 3 artiklan 2 kohta |
| 3 artiklan 3 kohta | 3 artiklan 3 kohta |
| 3 artiklan 4 kohta | 3 artiklan 4 kohta |
| 3 artiklan 5 kohta | 3 artiklan 5 kohta |
| 3 artiklan 6 kohta | 3 artiklan 6 kohta |
| 3 artiklan 7 kohta | 3 artiklan 8 kohta |
| 3 artiklan 8 kohta | 3 artiklan 10 kohta |
| 3 artiklan 9 kohta |  |
| 3 artiklan 10 kohta | 3 artiklan 22 kohta |
| 3 artiklan 11 kohta | 3 artiklan 20 kohta |
| 3 artiklan 12 kohta | 3 artiklan 21 kohta |
| 3 artiklan 13 kohta | 3 artiklan 26 kohta |
| 3 artiklan 14 kohta | 3 artiklan 27 kohta |
| 3 artiklan 15 kohta | - |
| 3 artiklan 16 kohta | 3 artiklan 12 kohta |
| 3 artiklan 17 kohta | - |
| 3 artiklan 18 kohta | 3 artiklan 29 kohta |
| 3 artiklan 19 kohta | 3 artiklan 30 kohta |
| 3 artiklan 20 kohta | - |
| 3 artiklan 21 kohta | 3 artiklan 31 kohta |
| 3 artiklan 22 kohta | 3 artiklan 32 kohta |
| 3 artiklan 23 kohta | 3 artiklan 33 kohta |
| 3 artiklan 24 kohta | 3 artiklan 34 kohta |
| 3 artiklan 25 kohta | 3 artiklan 35 kohta |
| 3 artiklan 26 kohta | - |
| 3 artiklan 27 kohta | 3 artiklan 24 kohta |
| 3 artiklan 28 kohta | 3 artiklan 25 kohta |
| 3 artiklan 29 kohta | - |
| 4 artiklan 1 kohta | 7 artiklan 1 kohta |
| 4 artiklan 2 kohta | 7 artiklan 2 kohta |
| 4 artiklan 3 kohta | 7 artiklan 3 kohta |
| 4 artiklan 4 kohta | 7 artiklan 4 kohta |
| 4 artiklan 5 kohta | 7 artiklan 5 kohta |
| 4 artiklan 6 kohta | 7 artiklan 6 kohta |
| 4 artiklan 7 kohta | 7 artiklan 7 kohta |
| 4 artiklan 8 kohta | 7 artiklan 8 kohta |
| 4 artiklan 9 kohta | 7 artiklan 9 kohta |
| 5 artiklan 1 kohta | 8 artiklan 1 kohta |
| 5 artiklan 2 kohta | 8 artiklan 2 kohta |
| 5 artiklan 3 kohta | 8 artiklan 3 kohta |
| 6 artiklan 1 kohta | 9 artiklan 1 kohta |
| 6 artiklan 2 kohta | 9 artiklan 2 kohta |
| 6 artiklan 3 kohta | 9 artiklan 3 kohta |
| 6 artiklan 4 kohta | 9 artiklan 2 kohdan b alakohta |
| 6 artiklan 5 kohta | 9 artiklan 4 kohta |
| 6 artiklan 6 kohta | 9 artiklan 5 kohta |
| 6 artiklan 7 kohta | 9 artiklan 6 kohta |
| 6 artiklan 8 kohta | 9 artiklan 7 kohta |
| 6 artiklan 9 kohta | 9 artiklan 8 kohta |
| 7 artiklan 1 kohta | 10 artiklan 1 kohta  |
| 7 artiklan 2 kohta | 10 artiklan 2 kohta |
| 7 artiklan 3 kohta | 10 artiklan 3 kohta |
| 7 artiklan 4 kohta | 10 artiklan 4 kohta |
| 7 artiklan 5 kohta | 10 artiklan 5 kohta |
| 8 artikla | 11 artikla |
| 9 artikla | 12 artikla |
| 10 artiklan 1 kohta | 5 artiklan 1 kohta |
| 10 artiklan 2 kohta | 5 artiklan 2 kohta |
| 10 artiklan 3 kohta | 5 artiklan 3 kohta |
| 11 artiklan 1 kohdan ensimmäinen alakohta | 6 artiklan 1 kohta |
| 11 artiklan 1 kohdan toinen alakohta | 6 artiklan 2 kohta |
| 11 artiklan 2 kohta | 6 artiklan 3 kohta |
| 11 artiklan 3 kohta | - |
| 12 artikla | 4 artiklan 1 kohta |
| 13 artikla | 13 artikla |
| 14 artikla | - |
| 15 artikla | - |
| 16 artiklan 1 kohta | 15 artiklan ensimmäinen alakohta |
| 16 artiklan 2 kohta | 15 artiklan toinen alakohta |
| 16 artiklan 3 kohta | - |
| 16 artiklan 4 kohta | 4 artiklan 2 kohta |
| 17 artiklan 1 kohta | 16 artiklan 1 kohta |
| 17 artiklan 2 kohta | 16 artiklan 2 kohdan 3 alakohta |
| 18 artikla | 21 artikla |
| 19 artiklan 1 kohta | 22 artiklan 1 kohta |
| 19 artiklan 2 kohta | 22 artiklan 2 kohta |
| 19 artiklan 3 kohta | 22 artiklan 3 kohta |
| 20 artikla | - |
| 21 artiklan 1 kohta | 23 artiklan 1 kohta |
| 21 artiklan 2 kohta | 23 artiklan 2 kohta |
| 21 artiklan 3 kohta | 23 artiklan 3 kohta |
| 21 artiklan 4 kohta | 23 artiklan 4 kohta |
| 22 artikla | 24 artikla |
| 23 artiklan 1 kohta | 25 artiklan 1 kohta |
| 23 artiklan 2 kohta | 25 artiklan 2 kohta |
| 23 artiklan 3 kohta | 25 artiklan 3 kohta |
| 23 artiklan 4 kohta | 25 artiklan 4 kohta |
| 24 artiklan 1 kohta | 26 artiklan 1 kohta |
| 24 artiklan 2 kohta | 26 artiklan 2 kohta |
| 24 artiklan 3 kohta | 26 artiklan 3 kohta |
| 24 artiklan 4 kohta | 26 artiklan 4 kohta |
| 24 artiklan 5 kohta | 26 artiklan 5 kohta |
| 24 artiklan 6 kohta | 26 artiklan 6 kohta |
| 25 artikla | 27 artikla |
| 26 artiklan 1 kohta | 28 artiklan 1 kohta |
| 26 artiklan 2 kohta | 28 artiklan 2 kohta |
| 26 artiklan 3 kohta | 28 artiklan 3 kohta |
| 26 artiklan 4 kohta | 28 artiklan 4 kohta |
| 26 artiklan 5 kohta | 28 artiklan 5 kohta |
| 26 artiklan 6 kohta | 28 artiklan 6 kohta |
| 26 artiklan 7 kohta | 28 artiklan 7 kohta |
| 26 artiklan 8 kohta | 28 artiklan 8 kohta |
| 26 artiklan 9 kohta | 28 artiklan 9 kohta |
| 26 artiklan 10 kohta | 28 artiklan 10 kohta |
| 26 artiklan 11 kohta | 28 artiklan 11 kohta |
| 27 artikla | 29 artikla |
| 28 artikla | - |
| 29 artiklan 1 kohta | 30 artiklan 1 kohta |
| 29 artiklan 2 kohta | 30 artiklan 2 kohta |
| 29 artiklan 3 kohta | 30 artiklan 4 kohta |
| 29 artiklan 4 kohta | 30 artiklan 5 kohta |
| 30 artiklan 1 kohta | 31 artiklan 1 kohta |
| 30 artiklan 2 kohta | 31 artiklan 2 kohta |
| 30 artiklan 3 kohta | - |
| 31 artiklan 1 kohta | 32 artiklan 1 kohta |
| 31 artiklan 2 kohta | 32 artiklan 2 kohta |
| 31 artiklan 3 kohta | 32 artiklan 3 kohta |
| 31 artiklan 4 kohta | - |
| 31 artiklan 5 kohta | 32 artiklan 4 kohta |
| 31 artiklan 6 kohta | 32 artiklan 5 kohta |
| 32 artiklan 1 kohta | 33 artiklan 1 kohta |
| 32 artiklan 2 kohta | 33 artiklan 2 kohta |
| 33 artiklan 1 kohta | 34 artiklan 1 kohta |
| 33 artiklan 2 kohta | 34 artiklan 2 kohta |
| 34 artiklan 1 kohta | 35 artiklan 1 kohta |
| 34 artiklan 2 kohta | 35 artiklan 2 kohta |
| 34 artiklan 3 kohta | 35 artiklan 3 kohta |
| 34 artiklan 4 kohta | 35 artiklan 4 kohta |
| 35 artiklan 1 kohta | 36 artiklan 1 kohta |
| 35 artiklan 2 kohta | 36 artiklan 2 kohta |
| 35 artiklan 3 kohta | 36 artiklan 3 kohta |
| 35 artiklan 4 kohta | 36 artiklan 4 kohta |
| 35 artiklan 5 kohta | 36 artiklan 5 kohta |
| 36 artiklan 1 kohta | 38 artiklan 1 kohta |
| 36 artiklan 2 kohta | 38 artiklan 2 kohta |
| 37 artikla | 39 artikla |
| 38 artikla | 40 artikla |
| 39 artikla | - |
| 40 artikla | - |
| 41 artiklan 1 kohta | 38 artiklan 1 kohta |
| 41 artiklan 2 kohdan 3 alakohta | - |
| 42 artiklan 1 kohta | 41 artiklan 1 kohta |
| 42 artiklan 2 kohta | 41 artiklan 2 kohta |
| 42 artiklan 3 kohta | 41 artiklan 3 kohta |
| 42 artiklan 4 kohta | 41 artiklan 4 kohta |
| 42 artiklan 5 kohta | 41 artiklan 5 kohta |
| 42 artiklan 6 kohta | 41 artiklan 6 kohta |
| 42 artiklan 7 kohta | 41 artiklan 7 kohta |
| 42 artiklan 8 kohta | 41 artiklan 8 kohta |
| 43 artiklan 1 kohta | 42 artiklan 1 kohta |
| 43 artiklan 2 kohta | 42 artiklan 2 kohta |
| 43 artiklan 3 kohta | 42 artiklan 3 kohta |
| 44 artikla | - |
| 45 artiklan 1 kohta | 43 artiklan 1 kohta |
| 45 artiklan 2 kohta | 43 artiklan 2 kohta |
| 46 artikla | - |
| 47 artiklan 1 kohta | 47 artiklan 1 kohta |
| 47 artiklan 2 kohta | - |
| 48 artikla | - |
| 49 artikla | 51 artikla |
| 50 artikla | - |
| 51 artikla | 52 artikla |
| Liite I | Liite I |
| Liitteessä II oleva I osa | Liitteessä II oleva I osa |
| Liitteessä II oleva II osa | Liitteessä II oleva II osa |
| Liitteessä II olevan III osan 1–2 kohta | Liitteessä II olevan III osan 1–2 kohta |
| Liitteessä II olevan III osan 3 kohta | Liitteessä II olevan III osan 4 kohta |
| Liitteessä II olevan III osan 6 kohta | Liitteen II lisäyksessä oleva C osa |
| Liitteessä II olevan III osan 7 kohta | - |
| Liitteessä II olevan III osan 8 kohta | Liitteen II lisäyksessä olevan A osan 2 kohta |
| Liitteessä II olevan III osan 9 kohta | 46 artiklan 8 kohta |
| Liitteessä II olevan III osan 10 kohta | Liitteessä II olevan III osan 8 kohta |
| Liitteessä II olevan III osan 11 kohta | Liitteen II lisäyksessä olevan A osan 4 kohta ja B osan 1 kohta |
| Liitteessä II olevan III osan 12 kohta | Liitteen II lisäyksessä olevan B osan 2 kohta |
| Liitteessä II olevan III osan 13 kohta | Liitteen II lisäyksessä olevan A osan 1 kohta |
| Liitteessä II oleva IV osa | Liitteessä II oleva IV osa |
| Liitteessä II oleva V osa | Liitteessä II oleva V osa |
| Liitteessä II oleva VI osa | Liitteessä II oleva VI osa |
| Lisäys A | Liitteen II lisäyksessä oleva C osa |
| Lisäys B | - |
| Lisäys C | Liitteen II lisäyksessä olevan A osan 3 kohta |
| Liite III | - |
| Liite IV | Liite V |
| Liite V | Liite III |

1. Euroopan parlamentin ja neuvoston asetus (EY) N:o 1223/2009, annettu 30 päivänä marraskuuta 2009, kosmeettisista valmisteista (EUVL L 342, 22.12.2009, s. 59). [↑](#footnote-ref-2)
2. Valmistaja määrittää iän. [↑](#footnote-ref-3)
3. Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1). [↑](#footnote-ref-4)